Árni Ólafur úr Hinu blómlega búi mun koma öllum í rétta hátíðarskapið og reiða fram einn rétt á dag fram að jólum . Vísir / Árni Á hverjum degi fram að jólum birtum við uppskrift frá Aðventumolum Árna í Árdal sem sýndir eru á Stöð 2 í desember . Karamella er uppskrift dagsins . Aðventumolann má sjá hér í spilaranum að neðan en uppskrift og leiðbeiningar er að finna neðar í fréttinni . Aðventumolar Árna í Árdal eru á dagskrá Stöðvar 2 klukkan 19.10 alla daga fram að jólum nema á föstudögum eru þeir sýndir beint á eftir Allir geta dansað . Klippa : Karamella - Aðventumolar Árna í Árdal Það er einn réttur sem marga kvíðir að gera um jólin og allir eru með skoðun á því hvernig best er að laga , en það eru brúnaðar kartöflur . Sjálfur hef ég let í því korter í mat á aðfangadag að karamellan kristallast og hleypur í kekki , eitthvað sem enginn vill lenda í . Það sem ég geri núna , hins vegar , er að laga karamelluna nokkrum dögum áður og þónokkru magni því ég get nýtt hana á ýmsa vegu yfir hátíðirnar . Ekki sleppa vínsteininum ( e. cream of tartar ) í karamellugrunninum því hann kemur í veg fyrir karamellan kristallist . Karamellugrunnur - Blandið saman sykri , 100 millilítrum og vínsteini í þykkbotna potti . Hitið sykursírópið yfir háu hita þar til það byrjar að dökkna . Lækkið þá undir pottinum niður í miðlungshita . Notið hitamæli til að mæla karamelluna af og til . Takið pottinn af hellunni þegar karamellan nær 170°C og hellið afganginum af vatninu út í . Passið ykkur því karamellan freyðir illilega þegar vatnið fer út í . Hrærið í karamellunni og hellið henni síðan í stóra krukku og setjið lok á . Karamellusósa - Hitið karamellugrunninn í miðlungsstórum þykkbotna potti yfir miðlungshita þar til hann hefur náð 180°C . Takið pottinn af hitanum og bætið rjómanum út í og hrærið þar til hættir að freyða . Bæti við salti , vanillufræjum og bourbon og hrærið vel . Látið sósuna kólna ögn áður en hún er borin fram en ef á að geyma hana þá er hún sett beint á krukku . Brúnaðar kartöflur - Hitið karamellugrunninn á stórri pönnu yfir miðlungsháum hita þar til hann er orðinn dökkgullinn . Bræðið smjörið þá í karamellunni og bætið köldum kartöflunum saman við . Veltið kartöflunum um í karamellunni í um 10 mínútur eða þar til þær eru heitar í gegn . Berið strax fram . Karamellupopp - Smyrjið stóra hitaþolna skál og stóra ofnplötu með olíu . Setjið poppið í skálina . Hitið karamellugrunninn í miðlungsstórum þykkbotna potti yfir miðlungshita þar til hann hefur náð 180°C . Takið pottinn af hitanum og bætið við smjöri , kanil , engiferi , negul , salti og matarsóda en þá byrjar blandað freyða nokkuð vel . Hrærið rösklega í pottinum og hellið síðan heitri karamellunni í skálina með poppinu . Hrærið snögglega og rösklega í poppinu og passið ykkur á því að karamellan er sjóðheit og skálin gæti verið það líka ! Hellið poppinu á bökunarplötuna og dreifið úr því . Myljið piparkökurnar yfir poppið og látið það kólna í um 15 mínútur áður en það brotið í sundur . Geymið í loftþéttu í láti .